નવી દિલ્હી- દેશના રાષ્ટ્રગાન માટે દરેક નાગરિકના મનમાં આદર અને સમ્માનની ભાવના હોવી જોઈએ. પરંતુ વર્ષો પહેલા લખવામાં આવેલા રાષ્ટ્રગાન ’જન ગણ મન’માં બદલાવ કરવાની કોંગ્રેસના સાંસદે માગ કરી છે. કોંગ્રેસના સાંસદ રિપુન બોરાએ આ માટે રાજ્યસભામાં એક પ્રાઈવેટ મેમ્બર બિલ પણ રજૂ કર્યું હતું. આસામના રિપુન બોરાએ માગ કરી હતી કે, રાષ્ટ્રગાનમાંથી ‘સિંધ’ શબ્દને દૂર કરવામાં આવે અને તેની જગ્યાએ ‘ઉત્તર પૂર્વ’ શબ્દ ઉમેરવામાં આવે. પોતાના તર્કમાં રિપુન બોરાએ કહ્યું કે, સિંધ પ્રદેશ હવે ભારતનો ભાગ નથી. દેશના વિભાજન બાદ હવે આ વિસ્તાર પાકિસ્તાનમાં આવે છે. જેથી ભારતના રાષ્ટ્રગાનમાંથી સિંધ શબ્દને દૂર કરવો જોઈએ.